**Фарғона вилояти ҳокими**

**Х.Ҳ. Бозаровга**

**Ҳурматли Хайрулло Ҳайитбаевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Фарғона вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши вилоятнинг Сўх, Ёзёвон, Фарғона тумани, Тошлоқ ва Қўштепа туманларида юқори;**

**- иш ўринлари сони кўпайишини кўрсатганлар улуши 44%ни ташкил этди. 8% респондентлар фикрича янги иш ўринлари сони камайган. Туманлар бўйича Боғдод (17%) ва Бувайдада (14%) иш ўринлари сони пасайишини кўрсатганлар бошқа туманларга нисбатан кўп;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 48%. Бунда салбий баҳо берганлар Марғилон шаҳри (21%)   
ва Боғдодда (16%) кўпроқ;**

**- Фарғона (23%), Олтиариқ (23%) ва Ёзёвонда (23%) ички йўллар сифати ёмонлиги, Боғдод (41%), Қўштепа (41%) ва Данғарада (38%) газ таъминоти, Тошлоқда (15%) иш ўринлари етишмаслиги, Сўх (29%) ва Фурқатда (29%) ичимлик суви танқислиги, Бувайда (21%) ва Боғдодда (19%) электр энергиядаги узилишлар, Тошлоқда (15%) озиқ-овқат қимматлиги энг катта муаммо сифатида қайд этилган;**

-даромади пасайишини кўрсатганлар ва маҳаллий ҳокимият органлари фаолиятига салбий баҳо берганлар кўрсаткичи бўйича **Марғилон шаҳрида** (мос равишда 27% ва 21%) **республика бўйича энг ёмон ҳолат кузатилган.**

Юқоридагилардан келиб чиқиб, Марғилон шаҳри иқтисодий ижтимоий ҳолатига жиддий эътибор қаратиб, бошқа туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |