**Самарқанд вилояти ҳокими**

**О.Э Турдимовга**

**Ҳурматли Эркинжон Оқбўтаевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Самарқанд вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Оқдарё, Пахтачи, Қўшработ, Нарпай ва Нуробод туманларида юқори;**

**- иш ўринлари сони кўпайишини кўрсатганлар улуши - 39%.   
9% иштирокчи иш ўринлари сони камайганини билдирган. Каттақўрғон тумани (17%) ва Каттақўрғон шаҳрида (14%) иш ўринлари сони пасайишини кўрсатганлар бошқа туманларга нисбатан кўпроқ;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 51%ни ташкил этган. Бунда салбий баҳо берганлар улуши Пайариқ (15%) ва Каттақўрғонда (11%) нисбатан кўп;**

**-****Тойлоқ (59%), Нарпай (43%) ва Ургутда (40%) газ таъминоти, Каттақўрғон шаҳри (35%), Каттақўрғон (25%) ва Нурободда (24%) ичимлик суви, Каттақўрғон шаҳри (14%), Пайариқ (10%) ва Қўшрабодда (9%) иш ўринлари, Нуробод (39%), Оқдарё (34%), Қўшработ (31%) ва Жомбойда (30%) ички йўллар ҳолати, Самарқанд шаҳрида (8%) озиқ-овқат нархи баландлиги энг катта муаммолар сифатида қайд этилган;**

-**даромади пасайишини қайд этганлар** кўрсаткичи бўйича **Каттақўрғонда (27%) республика бўйича энг ёмон ҳолат кузатилган.**

Юқоридагилардан келиб чиқиб, **Каттақўрғон туманининг** иқтисодий-ижтимоий ҳолатига жиддий эътибор қаратиб, бошқа туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*.

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |