**Қорақалпоғистон Республикаси Вазирлар Кенгаши раиси**

**Қ.Р. Сариевга**

**Ҳурматли Қахраман Раматуллаевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Қорақалпоғистон Республикаси аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Хўжайли,** **Чимбой, Қўнғирот ва Тахиатош туманларида юқори;**

**- иш ўринлари сони кўпайишини кўрсатганлар улуши 24%. 9% иштирокчи фикрича эса иш ўринлари сони камайган. Бўзатов (23%), Қўнғирот (16%)   
ва Тахтакўпирда (16%) иш ўринлари сони пасайишини кўрсатганлар сони нисбатан кўп;**

**- маҳаллий ҳокимият органлари фаолиятини ижобий баҳолаганлар улуши Қорақалпоғистон бўйича 35%. Бунда салбий баҳо берганлар улуши Бўзатов (23%), Тахтакўпир (20%), Нукус (18%) ва Шуманайда (17%) нисбатан кўп;**

**- Тўрткўл (32%), Кегейли (26%) ва Қанликўлда (26%) ички йўллар сифати, Элликқалъа (33%), Беруний (30%) ва Шуманайда (30%) газ таъминоти, Мўйноқ (72%), Қораўзак (26%), Чимбой (20%) ва Тахтакўпирда (20%) ичимлик суви, Бўзатовда (23%) оқава сув, Қанликўл (32%) ва Чимбойда (31%) озиқ-овқат қимматлиги энг катта муаммо сифатида қайд этилган;**

Юқоридагилардан келиб чиқиб, туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда*.

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |