**Жиззах вилояти ҳокими**

**Э.А Салиевга**

**Ҳурматли Эргаш Алибекович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Жиззах вилояти аҳолиси орасида сўровнома ўтказилди.

Сўровнома натижаларига кўра:

-**ишсиз ва доимий даромадга эга бўлмаганлар улуши Бахмал, Зомин, Янгиобод, Ш. Рашидов ва Ғаллаорол туманларида юқори;**

**- иш ўринлари сони кўпайишини кўрсатганлар улуши 37%ни ташкил этди. 12% респондентлар фикрича янги иш ўринлари сони камайган. Янгиобод (21%) ва Арнасойда (20%) иш ўринлари сони пасайишини кўрсатганлар нисбатан кўпроқ;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 46%. Бунда салбий баҳо берганлар улуши Ғаллаорол (23%), Фориш (19%) ва Зарбдорда (18%) нисбатан кўп;**

**- Ш. Рашидов (36%), Пахтакор (33%), Форишда (30%) ички йўллар сифати, Янгиобод (21%), Зомин (17%) ва Пахтакорда (17%) газ таъминоти, Арнасой (59%), Янгиобод (39%), Дўстлик (31%) ва Мирзачўлда (31%) ичимлик суви, Зафаробод (19%) ва Дўстликда (13%) иш ўринлари, Форишда (10%) электр энергия таъминоти, Зарбдор (13%) ва Ғаллаоролда (12%) озиқ-овқат қимматлиги энг катта муаммолар сифатида қайд этилган;**

- иш ўринлари сони пасайиши бўйича Янгиобод (21%) ва Арнасойда (20%) ҳамда маҳаллий ҳокимият фаолияти бўйича **Ғаллаоролда (23%) республикадаги энг ёмон ҳолат қайд этилган.**

Юқоридагилардан келиб чиқиб, Янгиобод, **Арнасой ва Ғаллаорол туманлари** иқтисодий ижтимоий ҳолатига жиддий эътибор қаратиб, бошқа туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |