**Қашқадарё вилояти ҳокими**

**М.Б. Азимовга**

**Ҳурматли Муротжон Бердиалиевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Қашқадарё вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Касби,** **Қамаши, Деҳқонобод ва Қарши туманларида юқори;**

**- иш ўринлари сони кўпайишини кўрсатганлар улуши 30%ни ташкил этди. 11% респондентлар фикрича эса иш ўринлари сони камайган. Ғузор (24%), Муборак (22%) ва Косонда (17%) иш ўринлари сони пасайишини кўрсатганлар нисбатан кўпроқ;**

**- маҳаллий ҳокимият органлари фаолиятини ижобий баҳолаганлар улуши вилояти бўйича - 38%. Бунда салбий баҳо берганлар Дехқонобод (20%), Яккабоғ (20%) ва Муборакда (19%) нисбатан кўпроқ;**

**- Деҳқонобод (36%), Чироқчи (36%) ва Шаҳрисабз шаҳрида (31%) ички йўллар, Миришкор (43%), Китоб (32%) ва Шаҳрисабз шаҳрида (25%) газ таъминоти, Дехқонобод (38%), Касби (35%) ва Муборакда (32%) ичимлик суви, Касби (15%), Косон (11%) ва Қамашида (11%) иш ўринлари етишмаслиги, Касби (17%), Чироқчи (7%) ва Қамашида (7%) озиқ-овқат қимматлиги энг катта муаммо сифатида қайд этилган;**

- иш ўринлари сони пасайиши **кўрсаткичи бўйича** Ғузор (24%) ва Муборакда (22%) **республикадаги энг ёмон ҳолат қайд этилган.**

Юқоридагилардан келиб чиқиб, Ғузор ваМуборак **туманлари** иқтисодий ижтимоий ҳолатига жиддий эътибор қаратиб, бошқа туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |