**Тошкент шаҳар ҳокими**

**Ж.А. Артикходжаевга**

**Ҳурматли Жахонгир Абидович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Тошкент шаҳри аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Олмазор, Сергели, Учтепа ва Чилонзор туманларида юқори;**

**- иш ўринлари сони кўпайишини кўрсатганлар улуши 34%ни ташкил этди. 10% респондентлар фикрича иш ўринлари сони камайган. Янгиҳаётда (19%) иш ўринлари сони пасайишини кўрсатганлар бошқа туманларга нисбатан кўп;**

**- маҳаллий ҳокимият органлари фаолиятини ижобий баҳолаганлар улуши Тошкент шаҳри бўйича 43%. Бунда салбий баҳо берганлар Юнусобод (18%), Учтепа (15%) ва Шайхонтоҳурда (14%) нисбатан юқори;**

**- Сергели (18%), Яшнобод (16%), Бектемир (15%) ва Мирободда (15%) ички йўллар сифати, Юнусобод (34%), Шайхонтоҳур (29%), Сергели (23%) ва Учтепада (22%) электр энергия, Янгиҳаётда (13%) ичимлик суви энг катта муаммолар сифатида қайд этилган.**

**- даромади пасайишини қайд этганлар кўрсаткичи бўйича Олмазорда (33%) республикадаги энг ёмон ҳолат қайд этилган.**

**Юқоридагилардан келиб чиқиб, Олмазор туманининг иқтисодий- ижтимоий ҳолатига жиддий эътибор қаратиб, бошқа туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.**

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |