**Наманган вилояти ҳокими**

**Ш.Ш Абдуразаковга**

**Ҳурматли Шавкат Шокирджанович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Наманган вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Чортоқ, Минбулоқ, Поп, Норин, Тўрақўрғон, Косонсой ва Чуст туманларида юқори;**

**- иш ўринлари сони кўпайишини кўрсатганлар улуши 43%ни ташкил этди. 7% респондентлар фикрича янги иш ўринлари сони камайган. Чортоқ (13%), Тўрақўрғон (9%), Наманган (9%) ва Норинда (8%) иш ўринлари сони пасайишини кўрсатганлар бошқа туманларга нисбатан кўп;**

**- маҳаллий ҳокимият органлари фаолиятини ижобий баҳолаганлар улуши Наманган вилояти бўйича 46%. Бунда салбий баҳо берганлар Чортоқ (17%), Янгиқўрғон (15%) ва Норинда (12%) кўпроқ;**

**- Минбулоқ (35%) ва Чортоқда (33%) ички йўллар, Уйчи (32%), Косонсой (30%), Наманганда (28%) газ таъминоти, Янгиқўрғон (33%) ва Чустда (28%) ичимлик суви, Поп (20%) ва Учқўрғонда (11%) иш ўринлари, Учқўрғонда (9%) электр энергия таъминоти, Поп (14%), Чуст (9%) ва Янгиқўрғонда (9%) озиқ-овқат қимматлиги энг катта муаммо сифатида қайд этилган;**

Юқоридагилардан келиб чиқиб, кўрсатилган туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |