**Бухоро вилояти ҳокими**

**Б.К Зариповга**

**Ҳурматли Ботир Комилович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Бухоро вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Когон шаҳри, Вобкент, Ғиждувон,** **Когон ва Қоровулбозор туманларида юқори;**

**- иш ўринлари сони кўпайишини кўрсатганлар улуши 40%ни ташкил этди. 9% респондентлар фикрича иш ўринлари сони камайган. Олот (14%), ва Когон туманида (12%) иш ўринлари сони пасайишини кўрсатганлар бошқа туманларга нисбатан кўп;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 52%. Бунда салбий баҳо берганлар сони Жондорда (13%) нисбатан кўпроқ;**

**- Қоракўл (28%), Пешку (25%) ва Олотда (25%) газ таъминоти, Қоровулбозорда (20%) ва Шофирконда (19%) ичимлик суви, Олот (41%) ва Когон шаҳрида (36%) ички йўллар, Когон шаҳрида (14%) иш ўринлари, Бухоро шаҳрида (24%) электр энергия таъминоти ва Қоровулбозорда (18%) озиқ-овқат қимматлиги энг катта муаммо сифатида қайд этилган;**

Юқоридагилардан келиб чиқиб, кўрсатилган туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |