**Навоий вилояти ҳокими**

**Н.Т Турсуновга**

**Ҳурматли Нормат Тулкунович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Навоий вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Нурота, Навбахор, Конимех ва Хатирчи туманларида юқори;**

**- иш ўринлари сони кўпайишини кўрсатганлар улуши 39%ни ташкил этди. 7% респондентлар фикрича янги иш ўринлари сони камайган. Хатирчида (16%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 52%. Бунда салбий баҳо берганлар улуши Хатирчида (16%) нисбатан кўпроқ;**

**- туманлар кесимида Кармана (26%), Хатирчи (22%) ва Қизилтепада (20%) ички йўллар, Қизилтепа (19%), Навбахор (18%) ва Нуротада (15%) газ таъминоти, Навбахор (42%), Томди (33%) ва Учқудуқда (22%) ичимлик суви, Нурота (17%), Конимех (14%) ва Навоий шаҳрида (10%) иш ўринлари етишмаслиги, Учқудуқ 16%), Навбахор (11%) ва Зарафшонда (10%) озиқ-овқат қимматлиги энг катта муаммо сифатида қайд этилган.**

Юқоридагилардан келиб чиқиб, **кўрсатилган** туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |