**Сурхондарё вилояти ҳокими**

**Т.А. Боболовга**

**Ҳурматли Тўра Абдиевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Сурхондарё вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Олтинсой, Бандихон, Бойсун, Музработ ва Шўрчи туманларида юқори;**

**- иш ўринлари сони кўпайишини кўрсатганлар улуши 31%ни ташкил этди. 9% респондентлар фикрича иш ўринлари сони камайган. Бандихон (16%), Музработ (16%) ва Жарқўрғонда (15%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 38%. Бунда салбий баҳо берганлар улуши Олтинсой (14%), Бойсун (15%) ва Шўрчида (19%) нисбатан кўпроқ;**

**-  Шўрчи (32%), Қумқўрғон (31%) ва Сариосиёда (27%) ички йўллар, Қизириқ (39%), Шеробод (39%) ва Бандихонда (38%) ичимлик суви, Термиз (22%), Бойсун (18%) ва Термиз шаҳрида (18%) газ таъминоти, Олтинсойда иш ўринлари (25%) ва озиқ-овқатнинг қимматлиги (36%), Термизда (13%) электр энергия таъминоти энг катта муаммо сифатида қайд этилган;**

Юқоридагилардан келиб чиқиб, **кўрсатилган** туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |