**Сирдарё вилояти ҳокими**

**Ғ.Ғ Мирзаевга**

**Ҳурматли Ғофуржон Ғаниевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида июль ойида Сирдарё вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар Оқолтин, Мирзаобод, Гулистон шаҳри, Сардоба, ва Сирдарё туманларида юқори;**

**- иш ўринлари сони кўпайишини кўрсатганлар улуши 38%ни ташкил этди. 10% респондентлар фикрича иш ўринлари сони камайган. Ширинда (16%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 39%. Бунда салбий баҳо берганлар Янгиер (20%)   
ва Сирдарёда (20%) нисбатан кўп;**

**- Сайхунобод (63%) ва Сирдарёда (38%) газ таъминоти, Ховос (36%) ва Мирзаободда (26%) ичимлик суви, Гулистон туманида (46%) ички йўллар сифати, Янгиер шаҳри (27%) ва Ширинда (19%) иш ўринлари, Ширинда (16%) озиқ-овқат нархининг баландлиги энг катта муаммо сифатида қайд этилган;**

Юқоридагилардан келиб чиқиб, кўрсатилган туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |